**Nyelvünk részei**

Anyanyelvünk csak egy van. Őrizzük és adjuk tovább gyermekeinknek! Tanítsuk meg őket a szeretetére, ápolására, és mutassuk meg a benne rejlő játékosságot!

Nyelvtan órán elolvastuk a Szitakötő 30. oldalán található Nyelvünk részei című cikket, majd az alábbi játékos feladatokat oldottuk meg csoportmunkában.

**Párosító nyelvi játékok**

1. Ugyanaz, és mégis más!

Keressétek meg, és állítsátok párba az azonos jelentésű szavakat!

A csoport B csoport

1. paszuly 1. anyós
2. rokolya 2. pénztárca
3. paraj 3. kabátka
4. bugyelláris 4. vonalzó
5. napa 5. bab
6. rékli 6. spenót
7. lénia 7. szoknya

Megoldás: a - 5, b – 7, c – 6, d – 2, e – 1, f – 3, g - 4

1. Mi az összetartozás alapja?

Párosítsd az összetartozókat! Pótold a hiányzó szót! Mi a közös a betűkkel jelölt szavakban?

1. góré 1. szerszámok
2. sifonér 2. befőtt
3. garaboly 3. ruhanemű
4. almárium 4. gyümölcs, zöldség
5. kredenc 5. kukorica
6. ………. 6. edények

Megoldás: f: fészer, Közös bennük: mindegyikben tárolnak valamit

a – 5, b – 3, c – 4, d – 2, e – 6, f – 1

**Részből – egész**

1. Ha helyesen kapcsolod össze a szótagokat, egy ismert közmondást kapsz. Írd le a közmondást, majd a benne található két igével alkoss újabb állandósult szókapcsolatot a megadott jelentések alapján!

A szótagok: -dig; a; -rik; a;- ad-;- ra; tö-; jár; só-; -míg; el; kor-; nem; kút; a-

…………………………………………………………………………………………..

Az első igével alkotott szókapcsolat jelentése: ráfizet …………………………………

A második igével alkotott szókapcsolat jelentése: sír ………………………………….

Megoldás: Addig jár a korsó a kútra, amíg el nem törik. 1. pórul jár; 2. eltörik a mécses

1. Találd meg a szópárokban a hiányzó közös részt! Az első szó utótagja a második szó előtagja lesz.

A hiányzó szavak egy újabb közmondás kulcsszavai! Találd meg az új közmondást is!

mag ……………….tető

cirok……………….nyél

A közmondás:………………………………………………………………………….

 Megoldás: ház, seprő. A közmondás: Ki-ki a maga háza előtt söpörjön.

Almási Pálné